අමාත්‍යාංශය නිකුත් කළ නිවේදනයක දැක්වුණේ, දැනට නිවාඩු මත සිටින නිලධාරීන් සහ සෙසු නිලයන් කඩිනමින් තමන් සේවය කරන කඳවුරු වෙත වාර්තා කළ යුතු බවයි.මේ අතර, ඇඳිරි නීතිය ලිහිල් කරන අවස්ථාවන්හිදී පොදු ප්‍රවාහන සේවා, අත්‍යවශ්‍ය සේවා සඳහා පමණක් යෙදවීම පිළිබඳව අවධානය යොමුව ඇති බව ප්‍රවාහන සේවා කළමනාකරණ අමාත්‍යාංශය පවසනවා.අමාත්‍යාංශය පෙන්වා දෙන්නේ, ජාතික හැඳුනුම්පතේ අවසන් අංකය පදනම් කරගෙන ගමන් කිරීමට ලබා දී ඇති අවස්ථාව මේ සඳහා පහසුවක් වනු ඇති බවයි.කෙසේ වෙතත්, සෞඛ්‍ය උපදෙස්වලට අනුකූලව පෞද්ගලික බස් රථ ධාවනය කිරීම පාඩු සහගත බැවින් ඉන්ධන සහනාධාරයක් ලබාදෙන්නේ නම් බස් රථ ධාවනයට එක්විය හැකි බව ලංකා පෞද්ගලික බස් හිමියන්ගේ සංගමය පෙන්වා දෙනවා.